فرانسه سۊوؤمي جؤمۊري

فرانسه ٚ سۊوؤمي جؤمۊري (فرانسوي زوان: Troisième République) به فرانسه ٚ حکؤمت ج ۱۸۷۰ ٚ ۴ سپتامبر تا ۱۹۴۰ ٚ ۱۰ ژؤئيه گيدي کي دۊوؤمي جهاني جنگ ٚ مئن أز بين بۊشؤ.

أ جؤمۊري ٚ أولي رۊزان، ويشتر آشۊب بۊ؛ فرانسه و پرۊس ٚ جنگ ٚ وأسي ۱۸۷۰ تا ۱۸۷۱ ٚ مئن کي سۊوؤمي ناپلئؤن ٚ سقؤط ٚ پسي، أ جؤمۊري به اون ادامه بده. أ جنگ باعث ببست کي فرانسه، آلزاس بؤجۊز تريتؤآر دؤ بلفؤر ٚ و ني لؤرن-أ فأده به پرۊس. هن باعث ببست ايته شۊرش اتفاق دأکفه و پاريس ٚ کمۊن ايجاد ببه. پرۊسيان ني فرانسه عليه غرامت بنأييد. أ جؤمۊري ٚ أولي دؤلتان، سعي بۊکۊديد پادشائي-أ دۊباره به فرانسه وأگردأنيد، ولي نتأنستيد شخصي پيدا بۊکۊنيد کي پادشائي وأسين شايسته ببه. أ جؤمۊري به‌عؤنوان أيته مؤوقت ٚ جؤمۊري ايجاد ببسته بۊ، ولي چؤن نتأنسيتد ايته پادشا انتخاب بۊکۊنيد تبديل ببست به ايته دائمي حکؤمت.

أ حکؤمت ٚ أساسي قانۊن، سال ۱۸۷۵ ٚ مئن تدوين ببست. أ سامان دۊته مجلش دأشتي، ايته عمۊمي مجلس و ايته سنا مجلس کي رييس‌جؤمۊر تأنستي سنا تأييد ٚأمره، عمۊمي مجلس-أ مؤنحل بۊکۊنه. سنا ۳۰۰ته عؤضو دأشتي کي أي‌چارۊم ج اوشن، تا أبد خۊشن ٚ مقام ٚ مئن مأنستيد.
راست|بندانگشتی|300x300پیکسل|فرانسه نخشه أ دؤره مئن و اون ٚ مؤستعمرئان
أولي رييس‌جؤمۊر مارشال مک‌ماهؤن نام دأشتي. ولي تا هۊ زمات، جؤمۊري‌خائان، پادشائي‌خائان و کليسا مئن وؤجؤد دأشتي و جؤمۊري‌خائان سال ۱۹۰۵ ٚ مئن، به خۊ دۊشمنان پيرۊز ببستيد و ه سالان ٚ مئن بۊ کي جؤمۊري فرانسه مئن تثبيت ببست.

أولي جهاني جنگ کي شرؤع ببست، آلمان ۱۹۱۴ مئن ج بلژيک به فرانسه حمله بۊکۊد. أ جنگ، فرانسه مئن تلفات زياد دأشتي؛ حدؤد ۱٬۳۷۵٬۰۰۰ نفر بمؤرديد و ۵۳۷٬۰۰۰ نفر أسير يا گۊم ٚ بستيد. أ جنگ، ۱۹۱۸ مئن تمام ٚ بست.

سربس
جرگه:فرانسه